Kalendar tradisi masyarakat Kadazandusun

Kalendar (sebutan dalam bahasa Dusun "timb̲agos") merupakan satu sistem pengiraan masa menggunakan hari dan bulan. Tarikh sesuatu hari ini ditentukan berpandukan kepada objek astronomi seperti bulan dan matahari. Ada beberapa jenis kalendar yang wujud di dunia ini iaitu kalendar merasaskan kepada peredaran matahari (solar), kalendar berasaskan kepada peredaran bulan, kalendar berasaskan kepada peredaran bulan dan matahari (lunisolar). Kalendar solar merupakan kalendar yang dipengaruhi oleh matahari contohnya kalendar Gregorian, kalendar Julian, kalendar Baha'i, kalendar Kubti, kalendar Iranian, kalendar zoroastrian, dan kalendar Thai. Manakala bagi kalendar yang berasaskan peredaran bulan pula ialah contohnya kalendar Islam. Kalendar Lunisolar pula boleh dilihat pada kalendar yahudi, kalendar Cina, kalendar tibet, kalendar Hellenic, kalendar Babilon dan sebagainya. 

Seperti kalendar-kalendar masyarakat lain yang wujud di dunia, masyarakat Kadazandusun juga tidak terkecuali mencipta satu konsep kalendar yang digunakan sehari-hari agar pekerjaan atau aktiviti yang dilakukan itu teratur dan tersusun dengan baik. Kalendar Kadazandusun tergolong dalam kalendar lunisolar iaitu masih dipengaruhi oleh peredaran bulan dan matahari juga dipengaruhi oleh faktor budaya iaitu kegiatan pertanian. Ini menunjukkan masyarakat kadazandusun zaman tradisional sudah mengetahui akan sistem astronomi bagi peredaran bulan dan juga matahari yang juga dikaji secara menyeluruh oleh tamadun-tamadun lain diseluruh dunia. 

Namun kalendar tradisi masyarakat Kadazandusun ini tidak di lahirkan dalam bentuk buku atau pun tulisan hanya sahaja diingati turun temurun. Kalendar Kadazandusun bukan sahaja berfungsi sebagai panduan pengiraan hari dan bulan tetapi juga terpancar nilai kehidupan masyarakat Dusunik/momogunic yang amat menghargai masa, kesungguhan melaksanakan tanggungjawab [kitonggungan], membudayakan amalan gotong royong [mogitaatabang] dan juga teraplikasi pada hormat [mamaantang] hubungan dengan dengan alam [linungung do tawan].

 Sejarah kalendar Kadazandusun 
Sejarah terwujudnya kalendar kadazandusun adalah disebabkan faktor pekerjaan mereka sebagai petani yakni menanam padi huma (bukit) atau padi sawah (ranau). 

 Pengiraan kalendar Kadazandusun 
Kalendar kadazandusun mempunyai pengiraannya tersendiri, walaupun patuh kepada perhitungan falakiyah (berdasarkan kenampakan anak bulan) tetapi pengiraaan bulan (28-31 hari) berdasarkan kepada 2 bentuk pengiraan iaitu Kosilau Toniba (28-30 hari dalm satu bulan), Kosilau Tanaru(31 hari dalam satu bulan)yakni terdapat penambahan sehari dalam hari-hari kosilau (kosilau tanaru), namun jika tiada tambahan hari-hari dalam Kosilau (kosilau toniba) maka jumlah pada bulan itu ialah 30 hari sahaja.  Manakala 1 bulan dikira berdasarkan 6 kumpulan hari iaitu Kosilau (1hb-12hb/13hb), kopupuson Kosilau (13hb/14hb-15hb/16hb), pagalatan (16hb/17hb-18hb/19hb), Kopupuson pagalatan (19hb/20hb-21hb/22hb), Tilimo (22hb/21hb-27hb/28hb), dan kopupusan Tilimo (28hb/29hb-30hb/31hb). 6 kumpulan tersebut boleh dilihat seperti dibawah:

 Kosilau (1hb-12hb/13hb)
 kopupuson Kosilau (13hb/14hb-15hb/16hb)
 Pagalatan (16hb/17hb-18hb/19hb)
 Kopupuson pagalatan (19hb/20hb-21hb/22hb)
 Tilimo (22hb/21hb-27hb/28hb)
 Kopupusan Tilimo (28hb/29hb-30hb/31hb)

Amat menakjubkan bahawa sistem pengiraan di atas sangat tepat dan membolehkan masyarakat Kadazandusun pra-tulisan melaksanakan budaya pertemuan mereka misalnya hari Tamu atau Badi yang diadakan pada setiap hari minggu atau bulan secara bergilir-gilir mengikut daerah, upacara moginakan (yang dilakukan 5 tahun sekakali) dan Tadau Kamaatan (Pesta Menuai) setiap tahun. Namun Signifikannya pada kalendar Kadazandusun ini ialah kegiatan penanam padi yang dilakukan setiap tahun.

 Nama-nama kalendar bagi sebulan 
Dalam Kalander kadazandusun, pengiraan atau nama istilah yang digunakan dalam Kalendar tersebut tidak menggunakan sepenuhnya istilah pernomboran yakni bercampur dengan istilah lain. Hal ini boleh dilihat pada jadual di bawah: 

 Nama bagi hari dalam sebulan  Tarikh biasa dalam sebulan Tonibul (koinsan Kosilau)  1 haribulan Konduo Kosilau  2 haribulan Kointolu Kosilau  3 haribulan Koingapat kosilau  4 haribulan Koinlimo Kosilau  5 haribulan Koingonom Kosilau  6 haribulan Kointuru Kosilau  7 haribulan Koinwalu kosilau  8 haribulan Koinsiam  9 haribulan Koinhopod Kosilau  10 haribulan Koinhopod om iso Kosilau  11 haribulan Koinhopod om duo kosilau  12 haribulan Silau Pupus  13 haribulan Tawang  14 haribulan Tolikud  15 haribulan Pagalatan (Tontong)  16 haribulan Rampagas  17 haribulan Limbas  18 haribulan Solimpu'uun (Sobul)  19 haribulan Molot  20 haribulan Katang  21 haribulan Giuk/Koi'on  22 haribulan Koinsan Kotob  23 haribulan Koinduo Kotob  24 haribulan Kointolu Kotob  25 haribulan Koingapat Kotob  26 haribulan Koinlimo Kotob  27 haribulan Tonob Pupus (Kopupuson)  28 haribulan sukilab  29 haribulan Rondom (Tonob)  30 haribulan Gogor  31 haribulan

 Nama hari dalam seminggu 
Perkembangan kalendar dalam budaya masyarakat kadazandusun tradisional telah melahirkan nama-nama hari dalam seminggu yang diaplikasikan daripada perkembangan tumbuhbesaran haiwan atau serangga yakni rama-rama. Berikut adalah nama-nama bagi hari dalam seminggu dalam bahasa Kadazandusun.

 Nama hari dalam kadazandusun  Nama hari dalam bahasa Melayu Tontolu'  Isnin Mirod  Selasa Madsa  Rabu Tadtaru  Khamis Kurudu  Jumaat Kukuak  Sabtu Tiwang  Ahad

Nama-nama hari ini diambil sempena pusingan kelahiran seekor rama-rama bermula dari telur hinggalah menjadi dewasa.

 Nama-nama bulan dalam Kadazandusun 

 Bahasa Melayu  Bahasa Kadazandusun  Huraian Januari  Milatok  Bulan pertama Februari  Mansak  Bulan kedua Mac  Gomot  Bulan ketiga merangkap penamat musim menuai April Ngiop  Bulan keempat serta persediaan awal untuk musim perayaan Hari Kaamatan selepas sahaja habis musim menuai Mei  Mikat  Merupakan tahun baru dalam Kalendar Kadazandusun sebab itu merayakan Hari Kaamatan (Pesta Menuai)  Jun  Mahas  Bulan keenam serta penutupan buat musim perayaan Hari Kaamatan secara tradisi mengikut kalendar Masihi Julai  Madas  Bulan ketujuh serta permulaan atau kitaran musim menuai Ogos  Magus  Bulan kelapan September  Manom  Bulan kesembilan Oktober  Gumas  Bulan kesepuluh November  Milau  Bulan kesebelas Disember  Momuhau  Bulan keduabelas

Nama-nama bulan dalam kalendar Kadazandusun diambil sempena pekerjaan dalam kegiatan pertanian.

 Fungsi kalendar dalam budaya Kadazandusun
 Perayaan
 Pemujaan
 Perkahwinan
 Pembinaan rumah
 Pertanian (padi bukit atau sawah)
 Adat istiadat kematian

 Penggunaan kalendar Kadazandusun pada masa kini 
Walau bagaimanapun, zaman modern ini jarang masyarakat Kadazandusun yang menggunakan kalendar tradisi ini melainkan kalendar Masihi dan juga kalendar Islam di mana ramai suku kaum Kadazandusun telah beralih kepada agama Kristian dan Islam malah bila ditanya tentang kalendar Kadazandusun ramai yang tidak mengetahuinya terutamanya dalam kalangan generasi baharu. Cuma sesetengah Bobolian/Bobohizan masih menggunakan pengiraan kalendar tradisi ini dalam menjalani upacara-upacara tertentu. Namun begitu, setelah bahasa Kadazandusun diperkenalkan dan diajar di sekolah-sekolah seluruh Sabah maka Kalendar ini khususnya nama bulan, nama hari dan juga tarikh kini di ajar kepada generasi sekarang dengan tujuan agar istilah-istilah tersebut subur dari ingatan generasi Kadazandusun sampai bila-bila.

 Kategori Kalendar Kadazandusun 
 Kalendar Kadazan 
Manakala kalendar kadazandusun dari suku Tangaa'/Tangara'/Kadazan yang mendiami kawasan Penampang dan Papar menggunakan nama bulan seperti di bawah:

 Suku Tangaa'/Kadazan  Bahasa Melayu Vuhan koiso  Januari Vuhan koduvo  Fabruari Vuhan kotohu  Mac Vuhan kaapat  April Vuhan kohimo  Mei Vuhan koonom  Jun Vuhan kotuhu  Julai Vuhan kovahu  Ogos Vuhan kosizam  September Vuhan koopod  Oktober Vuhan koopod om iso  November Vuhan koopod om duvo  Disember 

 Kalendar Bundu-Liwan 
Kalendar bagi masyarakat Kadazandusun dari suku Bundu-Liwan serta sub-suku mereka yang lain seperti Tinagas, Garo, Tindal, Luba, Talantang, Gobukon, Lingkabau serta Tagahas yang mendiami daerah-daerah seperti Ranau, Tambunan, Kota Belud, Beluran, Kota Marudu, Telupid serta Keningau dan juga kawasan-kawasan seperti Manggatal, Inanam dan Telipok di bandaraya Kota Kinabalu dan juga daerah kecil Kiulu serta Tamparuli (termasuk perkampungan atau pekan kecil seperti Topokon serta Tenghilan) di daerah Tuaran mempunyai sedikit perbezaan istilah di mana ia melibatkan penanaman padi bukit [tidong] dan bukannya padi sawah [ranau]. Oleh yang demikian, istilah bagi tempoh melaksanakan aktiviti tersebut dipengaruhi oleh kerja meninjau kawasan penanaman hinggalah kepada menuai. Berikut adalah nama bulan dalam kalendar suku Bundu-Liwan.

 Suku Liwan  Bahasa Melayu Milatok  Januari Mansak  Februari Gomot  Mac Ngiop  April Mikat  Mei Rilik  Jun Tutud  Julai Ngurak  Ogos Manom  September Gumas  Oktober Milau  November Momuhau  Disember

Kategori:Kadazan-Dusun
Kategori:Kalendar